चिरां नि धालिगांव नि भारत नि वईल कर्परेश नि सिंनि बङायगांव रिफाईनारि नि मुं खौ सोलायनानै बदलेन्द रिफायनारि मुं सिम सोलायनो खावलायनायजों लोगोसे बेयाव खामानि मावनाय साख्रि आव जायगा नि सुबुंफोरखौ थिसननो बो खावलायदों दुलाराय बर फरायसा आफाद आ, आफादगिरि दिपेन बर नि दैदेननाय मोनसे थान्दै हानजा या बङायगांव रिफायनारि नि बिबानगिरिजों सावरायलायो, गाहाय मावखुलि आव बाहागो लायो गाहाय मेनाजार नयन कुमार बरुवा बिथांजों लोगोसे गोजौ थाखो नि अफिसार फोरा, सावरायलायनायनि उनाव आफादगिरि दिपेन बर बिथाङा खौरांगिरिफोरनि सिगाङाव बुंदों- दायो बङायगांव रिफायनारि आ सिरां नि सिङाव गोग्लैयो एबा बदलेन्द नि सिङाव गोग्लैयो, जायनि थाखाय बडलेन्द फारसे सन्मान होनानै बेखौ सोलायनानै बडलेन्द रिफायनारि सिम सोलायनो दाबि खालामो, लोगोसे साख्रि थिसननाय आ माहारियारि थाखो नि अनलाईननि गेजेरजों जायो जायनि थाखाय जायगा नि सुबुंफोरा साख्रि खौ मोना, बेनि थाखाय नो दायो साख्रि आव जायगा नि थागिबिफोरखौ थिसननो बो दाबि दैखांदों।
 बलिउद सुपारस्तार अक्षय कुमार आ भारत नि ईन्तारतेईनमेन्त ईन्दास्त्रि नि बयनिख्रुय बांसिन तेक्स होनाय सुबुं जानो हादों, अक्षय कुमार बिथाङा बेनि थाखाय गांसे फोरमान बिलाय बो मोनदों, बिथाङा थांनाय 5 बोसोर बयनिख्रुय बांसिन तेक्स होनाय सुबुं नि सन्मान खौ मोनदों।
 गोरबो आव थानाय आयजो निफ्राय धोन लानायनि दाय आव सासे नार्श खौ हमदों, गोलकन्ज नि तामारहात गुदि देहाफाहामसालि नि जिएनएम क्षमारानि दे खौ हमदों, मिथिना मोननाय बादिब्ला तामारहात नि तामासा बागान नि थागिबि आसमत नि बिसि खौ 13 जुलाई खालि देहाफाहामसालि आव सोनाय जादोंमोन आरो उनाव उन्दै हिन्जावसा गथ जोनोम होदोंमोन, गथ जानायनि उनाव नो बे जिएनएम क्षमारानि दे आ 500 रां बिदोंमोन, नाथाय गोरिब नखर आ नार्श नो 280 रां ल सो होनो हायो, बेनि उनाव नो धुबुरि जिला नि जिला बेंगिरि नो अजद होनायनि उनाव नो पुलिसफोरा हमो, गोरिब नखर आ देहाफाहामसालि आव बिबानगिरिफोरा गोसो होआ होनना बो गिदिर अजद होदों। 